  Туспуктэм: vk.com ( Всероссийские летние сельские спортивные игры) Анжелика Тихонова корреспондент Удмуртилэн командаез Омскын ортчем Спортъя XIII огъяросси гурт шудонъёслэн бронза призёрез луиз. Шаерлэсь данзэ Вотка, Дэри, Эгра, Кияса, Пичи Пурга, Сарапул но Юкаменск ёросъёсысь спортсменъёс утизы. Со сярысь элькунысь Спортъя дасяськонъя центрлэн пресс-службаез ивортӥз. Огъя зачётын Удмуртилэн командаез 3 сюрс 700 балл люказ. Нырысетӥ Челябинск улосвылысь спортсменъёс луизы (3 сюрс 812 балл люказы), кыкетӥ – Омск улосвылысь (3 сюрс 752 баллзы). Со сяна, Удмуртия 600 сюрсозь улӥсьем улосвылъёс пӧлын кыкетӥ луиз. Шаермылэн копилкаяз медальёс вайизы: Армрестлингын: 1-тӥ инты – Севастатьян Данасиенко, Дэри ёрос (90 килограммозь категориын); 2-тӥ инты – Андрей Корякин, Дэри ёрос (85 килограммозь категориын). Полиатлонын: 1-тӥ инты – Николай Злобин (Юкаменск ёрос); 3-тӥ инты – Карина Зямбаева (Юкаменск ёрос). Полиатлонъя огъя зачётын Удмуртия 1-тӥ луиз. Лаптаын: 2-тӥ инты – Татьяна Вершинина, Софья Вершинина, Алина Семёнова, Ксения Кузьмина, Анна Вотинцева, Александра Кабалина, Евгения Прокопьева (Пичи Пурга ёрослэн нылкышно командаез). Спортэн вырись семьяос пӧлын: 1-тӥ инты – Максим, Оксана но Рустам Нургалиевъёс, Сарапул ёрос (11-12 аресъем пиосын семьяос пӧлын); 1-тӥ инты – Валерий, Ирина но Алина Максимовъёс, Эгра ёрос (11-12 аресъем нылъёсын семьяос пӧлын). Турнаськисьёслэн троеборьеазы: 3-тӥ инты – Сергей Туманов (Кияса ёрос). Гозы кысканын: 3-тӥ инты – Севастьян Данасиенко, Андрей Корякин, Александр Чужанов, Алексей Громов, Алексей Панфилов, Алексей Вершинин, Иван Владимиров, Николай Марков (пӧртэм ёросъёсысь). Со сяна, ӵошатсконъёслэн кыкетӥ нуналаз элькунысь спортсменъёс гира ӝутъянын кык медаль басьтӥзы. Пусъём, ӵошатсконъёсы Россиысь 44 улосвылъёсысь но Белоруссиысь кык командаос пыриськизы. Кужымзэс оглом 1 сюрс 149 спортсменъёс мертазы. Тодэ вайытом, Удмуртиын туэ Спортъя гужем гурт шудонъёс Дэри ёросын ортчозы.   Тегъёс: Удмуртия Спорт гуртшудонъёс Россия  